Avem nevoie de cât mai mulți specialiști români și de cât mai multe femei care să fie pregătite pentru meseriile viitorului, a subliniat ministrul Muncii și Solidarității Sociale, Simona Bucura-Oprescu.
Oficialul român a participat în calitate de speaker la Conferința "Women in Data Science" (WiDS) Romania care a reunit profesioniști din domeniul științei datelor din țară și de peste hotare, precum și reprezentanți ai administrației publice.
Tema Conferinței a fost "Viitorul Inteligenței Artificiale. Oportunități și Provocări", una dintre cele mai importante dezbateri vizând modul în care inteligența artificială poate veni cu soluții adecvate în administrație publică, piața muncii și asistență socială.
"Am întâlnit astăzi femei deștepte și conștiente de plus valoarea pe care o aduc în societate prin ceea ce fac. Sunt femei care activează într-un domeniu special – știința datelor – care își pune amprenta pe fiecare aspect al vieții fiecăruia dintre noi", a spus Bucura-Oprescu într-un mesaj publicat pe Facebook.
s
Aceasta a declarat că o "preocupă digitalizarea și digitizarea, fără a pierde însă din vedere că este importantă componenta umană".
"La Ministerul Muncii și Solidarității Sociale lucrăm pentru a avea soluții și date integrate pentru piața muncii, prestații sociale și formare profesională. Deși tehnologiile de Inteligență Artificială au potențialul de a automatiza anumite sarcini și de a îmbunătăți eficiența operațiunilor, ele nu pot înlocui pe deplin expertiza, raționamentul și interacțiunea umană", a explicat ministrul Muncii.
În viziunea sa, acesta este motivul pentru care este important "să reușim să aducem în sistemul public profesioniști pentru a crește gradul de competență".
"Reglementarea meseriilor viitorului este un obiectiv important, iar una dintre aceste meserii este cea de profesionist în domeniul științei datelor pe care îmi doresc să o includem în Clasificarea Ocupațiilor din România. Totodată, trebuie făcute eforturi pentru a crește numărul femeilor care lucrează în domeniul tehnologiei informațiilor", a conchis Simona Bucura-Oprescu.
Organizată pentru prima dată în 2015 de Universitatea Stanford din SUA, Conferința "Women in Data Science" este acum o conferință globală cu peste 150 de evenimente regionale găzduite de ambasadorii WiDS din întreaga lume, în România ambasador WiDS fiind Mariana Ungureanu.
Reprezentarea femeilor, la nivel modial, în știința de date, este încă destul de redusă, sub 30%.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Nicolae Ciucă îndeamnă "să lăsăm diferențele" și să alegem o administrație "pentru ca Bucureștiul să se dezvolte și cetățenii să simtă că trăiesc într-o capitală europeană"
Trebuie să grăbim viteza implementării PNRR, consideră ministrul Adrian Câciu: Dialogul constant cu Comisia Europeană și consecvența coordonatorilor de reformă în recuperarea întârzierilor, necesare
Marcel Ciolacu, întâlnire cu reprezentanți ai AMRO. Premierul îi invită pe oamenii de afaceri americani să investească în România, consolidând dimensiunea economică a Parteneriatului Strategic
Published
1 min agoon
March 21, 2024România este respectată în sectorul nuclear, la nivel mondial, pentru tradiţia de excelenţă de la Cernavodă şi în cercetarea de vârf, şi este admirată pentru curajul asumării tehnologiei reactoarelor modulare de mici dimensiuni, a afirmat joi ministrul energiei, Sebastian Burduja.
Acesta a participat, alături de preşedintele Klaus Iohannis, la primul Summit al Energiei Nucleare la Bruxelles.
"Începe Summitul Energiei Nucleare la Bruxelles, cel mai important eveniment global la nivel înalt pentru sectorul nuclear. Este prima ediţie şi o zi istorică, în care şefi de state din întreaga lume se reunesc pentru a transmite un mesaj clar: lumea are nevoie de energie nucleară – energie sigură, la un preţ competitiv şi cu emisii zero. Sunt onorat să fiu aici alături de E.S. Klaus Iohannis, preşedintele României, şi delegaţia ţării noastre, inclusiv conducerea Nuclearelectrica", a scris ministrul, joi, pe pagina sa de Facebook.
El a subliniat că, de la începutul mandatului de ministru al Energiei, şi-a asumat accelerarea programului nuclear românesc ca prioritate zero.
"În sectorul nuclear, la nivel mondial, România este respectată pentru tradiţia de excelenţă de la Cernavodă (Unităţile 1 şi 2) şi în cercetarea de vârf (reactorul ALFRED de generaţie IV). România este admirată pentru curajul asumării tehnologiei reactoarelor modulare de mici dimensiuni (SMR), fiind printre statele care au şansa să găzduiască energia viitorului. România este recunoscută pentru generaţiile de experţi de prim rang, iar la Politehnica Bucureşti se formează deja, în singurul simulator de profil din Europa, viitorii specialişti şi operatori ai reactoarelor modulare. România îşi recapătă, treptat, ciclul nuclear integrat, inclusiv producţia de uraniu şi de apă grea, fiind capabilă să inoveze. La Cernavodă se construieşte a treia instalaţie de detritiere din lume, iar tritiul este combustibil candidat pentru viitoarele reactoare bazate pe fuziune nucleară – energia viitorului", a punctat Sebastian Burduja.
Preşedintele Klaus Iohannis a participat, joi, împreună cu o delegaţie a României, la Bruxelles, la Summitul Energiei Nucleare, organizat de Agenţia Internaţională pentru Energie Atomică (AIEA) şi de Belgia, ce are are loc în contextul includerii istorice a energiei nucleare în acordul Conferinţei ONU privind Schimbările Climatice (COP28) de la Dubai din 2023.
Evenimentul a oferit şefilor de stat şi de guvern participanţi ocazia de a-şi împărtăşi viziunea cu privire la rolul-cheie al energiei nucleare în atingerea neutralităţii climatice, securităţii energetice şi dezvoltării economice.
În cadrul summitului, liderii au adoptat o declaraţie, prin care se reafirmă angajamentul ferm pentru susţinerea energiei nucleare ca parte a procesului global de limitare a schimbărilor climatice şi pentru crearea de condiţii favorabile sectorului nuclear prin promovarea inovaţiei tehnologice, educarea forţei de muncă şi mai ales lărgirea accesului la finanţare publică şi privată pentru energia nucleară.
Published
13 mins agoon
March 21, 2024Candidații Partidului Național Liberal la alegerile europene vor merge în Parlamentul European să apere cauza României, să faciliteze atragerea de fonduri pentru dezvoltare și să găsească soluții europene la problemele românilor, a afirmat joi președintele PNL, Nicolae Ciucă, prezentând echipa de candidați.
"Lista PNL pentru alegerile europarlamentare este formată dintr-o echipă de oameni performanți, serioși și care au dovedit că pot obține rezultate pentru România și pentru români", a spus Ciucă.
Primii zece candidați sunt Rareș Bogdan, actualul lider al delegației eurodeputaților români din PPE, Dan Motreanu, membru al Parlamentului European, Adina Vălean, comisar european pentru transporturi, Daniel Buda, vicepreședinte al Comisiei pentru agricultură din PE, Siegfried Mureșan, vicepreședinte al grupului PPE din PE, negociator-șef al bugetului UE 2024 și co-negociator al Parlamentului European pentru Mecanismul de redresare și reziliență, Mircea Hava, europarlamentar, Gheorghe Falcă, europarlamentar, Virgil Popescu, fost ministru al energiei, Alexandru Muraru, deputat și președinte PNL Iași, și Mara Mareș, președinte al Tineretului Național Liberal.
"Candidații PNL vor merge în Parlamentul European să apere cauza României, să faciliteze atragerea de fonduri pentru dezvoltare și să găsească soluții europene la problemele românilor", a precizat Ciucă.
Liderul PNL a precizat că liberalii au votat în Biroul Politic Național și Alianța cu PSD pentru alegerile europarlamentare, pe care o vor valida în Consiliul Național de duminică.
Ciucă a punctat că această alianță este una pentru stabilitate și dezvoltare.
"Am lăsat deoparte diferențele politice pentru ca România să aibă o voce mai puternică în Europa. Pentru a obține un sprijin mai mare pentru fermierii români, pentru a absorbi mai multe fonduri europene, pentru a avea drumuri mai bune și mai sigure și pentru a realiza investiții în domenii-cheie, cum sunt sănătatea sau educația", a conchis el.
Published
2 hours agoon
March 21, 2024Ministrul Sănătății, Alexandru Rafila, a subliniat, joi, că semnarea contractului pentru construirea Spitalului regional de la Craiova reprezintă "un moment care încununează munca unei echipe de la Ministerul Sănătăţii şi de la Agenţia Naţională pentru Dezvoltarea Investiţiilor în Sănătate" și le-a mulţumit tuturor colegilor care au făcut posibil acest lucru.
Ministrul a arătat că Primăria Craiovei a jucat un rol important în realizarea procedurilor necesare semnării contractului.
"N-aş vrea să trecem cu vederea un lucru extrem de important şi prezenţa doamnei primar este sugestivă din acest punct de vedere. Realizarea proiectului tehnic al acestui spital a necesitat foarte mult muncă şi aprobări din partea primăriei din Craiova şi în mod evident responsabilitatea pentru sănătatea comunităţii a făcut, bineînţeles, ca participarea să fie deplină şi să putem să devansăm termenul aşteptat pentru acest spital regional", a explicat Rafila.
Acesta reamintit, că ţara noastră are, în prezent, o infrastructură spitalicească în dezvoltare rapidă, prin proiectele demarate din banii europeni, prin fonduri prevăzute în PNRR, cât şi din alocările de la buget.
"În mod evident, consecvenţa cu care Guvernul României, condus de domnul prim-ministru Marcel Ciolacu a abordat dezvoltarea investiţiilor în sănătate se vede în sfârşit, pentru că nu se întâmplă doar proiecte legate de spitalele regionale, avem foarte multe proiecte din PNR, din alte surse de finanţare. Toate aceste proiecte nu sunt blocate, sunt în desfăşurare, iar România are în momentul de faţă o infrastructură spitalicească în dezvoltare rapidă. Ne dorim ca aceste lucruri să fie finalizate şi pacienţii din România să aibă acces la servicii de sănătate. E vorba despre responsabilitate, profesionalism şi foarte multă muncă. Lucrurile astea cred că sunt definitorii pentru Guvernul României şi cred că lucrul ăsta trebuie apreciat în consecinţă de toată lumea", a adăugat ministrul Sănătății.
Spitalul regional de la Craiova va deservi întreaga regiune de sud-vest a României şi va oferi servicii de asistenţă medicală de înaltă complexitate, utilizând tehnologii de ultimă generaţie pentru diagnostic şi tratament. Spitalul regional va putea trata peste 800 de persoane pe zi.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- Cristian Bușoi1 week ago
- EDITORIALE1 week ago
- NATO1 week ago
- NATO1 week ago
- EUROPARLAMENTARI ROMÂNI1 week ago